|  |
| --- |
| PRITARTA  Šilutės rajono savivaldybės tarybos 2021 m. kovo 25 d.  sprendimu Nr. T1-639 |

**ŠILUTĖS RAJONO SAVIVALDYBĖS BIUDŽETINĖS ĮSTAIGOS**

**ŠILUTĖS SOCIALINIŲ PASLAUGŲ CENTRO**

**2020 METŲ VEIKLOS ATASKAITA**

Šilutė, 2021

TURINYS

1. ĮSTAIGOS PRISTATYMAS

2. ĮSTAIGOS BIUDŽETAS

2.1 GAUTOS FINANSAVIMO LĖŠOS

2.2 PATIRTOS IŠLAIDOS

3. ĮSTAIGOS TEIKIAMOS PASLAUGOS, PASLAUGŲ GAVĖJAI

4. ĮSTAIGOJE VYKDOMOS FUNKCIJOS

4.1. Asmens gebėjimo pasirūpinti savimi ir priimti kasdienius sprendimus vertinimo funkcija

4.2. Globos centro veiklos ir vaiko budinčio globotojo organizavimo funkcija.

4.3. Neįgaliųjų aprūpinimo judėjimo techninės pagalbos priemonėmis funkcija

5. ĮSTAIGOJE VYKDYTA KONTROLĖ

6. ĮSTAIGOS PROJEKTINĖ VEIKLA

7. PARAMA

8. BENDRADARBIAVIMAS SU UGDYMO ĮSTAIGOMIS, PRAKTINĖS VEIKLOS VYKDYMAS ĮSTAIGOJE

9. SAVANORYSTĖ

10. INSTITUCIJOS VEIKLOS PRIORITETINĖS KRYPTYS

11. APIBENDRINIMAS

**1. įstaigos pristatymas**

Šilutės **s**ocialinių paslaugų centras (toliau **–** Centras) yra Šilutės rajono savivaldybės biudžetinė įstaiga, įsteigtas 2013 m. sausio 2 d. Šilutės rajono savivaldybės tarybos 2012 m. spalio 25 d. sprendimu Nr. T1-562 „Dėl Šilutės socialinių paslaugų centro steigimo“, įregistruotas valstybinės įmonės Registrų centro Klaipėdos filiale, kodas 302944535.

Centro adresas - Tilžės g. 32, LT-99001 Šilutės m., Šilutės r. savivaldybė, tel. (8 441) 55891 (visą parą), faksas (8 441) 53212, el. paštas [info@silutesspc.lt](mailto:info@silutesspc.lt%20), internetinės svetainės adresas <http://www.silutesspc.lt>.

Centro savininkas yra Šilutės rajono savivaldybė (klasifikatoriaus kodas111102445), savininko teises ir pareigas įgyvendinanti institucija - Šilutės rajono savivaldybės taryba. Centras turi antspaudą su pavadinimu ir atsiskaitomąsias sąskaitas banke.

Įstaigos vadovė - Reda Urbaitytė.

Įstaiga vykdydama veiklą vadovaujasi Lietuvos Respublikos įstatymais ir nutarimais, Lietuvos Respublikos socialinės apsaugos ir darbo ministro įsakymais, teisės aktais, Lietuvos Respublikos darbo kodeksu, Šilutės rajono savivaldybės tarybos sprendimais, Administracijos direktoriaus įsakymais, reglamentuojančiais įstaigos veiklą ir teikiamas socialines paslaugas, kitais teisės aktais ir įstaigos nuostatais.

**Centro veiklos tikslas:**

Organizuoti kokybiškas ir subalansuotas, socialiai teisingas ir ekonomiškai efektyvias socialines paslaugas įvairaus amžiaus ir poreikių lygio asmenims, stiprinant bendruomenės socialinį saugumą ir mažinant socialinę atskirtį.

**Centro veiklos pagrindiniai uždaviniai:**

1. Teikti ir plėsti socialinių paslaugų teikimą įvairioms gyventojų grupėms, skatinant ir organizuojant jų socialinę integraciją.
2. Plėtoti ir gerinti informacijos sklaidą apie įstaigoje teikiamas socialines paslaugas bei vykdomas veiklas.

2020 m. gegužės 28 d. Šilutės rajono savivaldybės Tarybos sprendimu Nr. T1-368 „Dėl Šilutės socialinių paslaugų centro didžiausio leistino pareigybių skaičiaus nustatymo“ patvirtinta – 136,5 pareigybių.

2020 m gegužės 28 d. Šilutės rajono savivaldybės Tarybos sprendimu Nr. T1-370 „Dėl 2018 m. gegužės 31 d. sprendimo Nr. T1-1048 „Dėl pavedimo vykdyti globos centro funkcijas“ panaikinimo“.

**Įstaigos stiprybės, silpnybės, galimybės ir grėsmės**

1 lentelė

|  |  |
| --- | --- |
| Stiprybės | Silpnybės |
| Aukšta socialinių darbuotojų kvalifikacija. | Socialiniams darbuotojams papildomų darbų dideli krūviai. Aukštos mokymų kainos darbuotojų kvalifikacijos kėlimui. |
| Inovatyvūs socialinio darbo metodai taikomi socialinių paslaugų kokybei gerinti. | Kliento artimųjų bendradarbiavimo ribotumas. |
| Klientų pažangus veiklų įsisavinimas jų įgūdžių ir gebėjimų plėtojimas. | Socialinis darbas su proto negalios klientais - viena iš labiausiai stresą darbe keliančių veiksnių |
| Pažangus komandinis socialinio darbo specialistų darbas | Socialinio darbuotojo profesionalumo erdvės ribotumas. |
| Socialinio užimtumo, taikomo klientams įvairovė. | Socialinio darbuotojo darbo rezultatų priklausomybė nuo jo vidinių motyvacijos veiksnių. |
| Tarp institucinio bendradarbiavo tęstinumas ir plėtra. Dalyvavimas įvairiuose viešuose renginiuose, projektuose kaip partneriais, kelia klientų ir darbuotojų motyvaciją |  |
| Pastovus kontakto palaikymas su neįgaliųjų klientų tėvais/globėjais/rūpintojais leidžia greitai, efektyviai, tinkamai spęsti iškilusias problemas | Žinių trūkumas dirbant su agresyviais klientais ir atėjusiais naujaisiais klientais, kurie, pasirodo yra/buvo auginami be jokios disciplinos. Kuriems nėra ribų, kurie, tikrąja to žodžio prasme, valdo tėvus, kur turėtų būti atvirkščiai. |
| Tarptautinė ir regioninė, rajoninė projektinė veikla |  |
| Įstaigos veiklos viešumas, atvirumas, lankstumas |  |
| Nuolatinis bendradarbiavimas su steigėju |  |
| Pozityvi įstaigos valdymo pozicija |  |
| **Galimybės** | **Grėsmės** |
| Tarp institucinio bendradarbiavimo tinklo plėtra | Socialinių paslaugų asmenims, turintiems proto negalią formalizavimas ir apibrėžtumo stoka. |
| Socialinio darbo specialistų kompetencijų didinimas. | Institucinių, profesinių, vertybinių nuostatų sankirta organizacijos viduje. |
| Naujų socialinio darbo metodų taikymo galimybės įstaigos viduje. | Darbuotojų lojalumo organizacijai mažėjimas. |
| Konsultuojamasis ir reflektyvus komandinis darbo įstaigoje | Darbuotojų emocinis išsekimas ir perdegimas. |
| Kūrybiškumo, naujų požiūrių, idėjų skatinimas | Darbuotojų skatinimo sistemos ribotumas. |
| Teikiamų socialinių paslaugų ir vykdomų veiklų viešinimo efektyvumas. | Patiriamo profesinio streso rizika ir paramos lūkesčių nepatenkinimas |

**Centre teikiamos socialinės paslaugos:**

2 lentelė

|  |  |  |
| --- | --- | --- |
| Eil. Nr. | Struktūrinis padalinys, skyrius | Centre teikiamos paslaugos |
| 1. | Socialinės priežiūros padalinys  Adresas: Tulpių g. 12, Šilutė | * Laikino apnakvindinimo ir apgyvendinimo nakvynės namuose; krizių įveikimo; laikino apgyvendinimo motinoms ir vaikams paslaugos. * Pagalbos į namus paslauga. |
| 2. | Socialinės priežiūros (pagalbos šeimai) padalinys  Adresas: Tilžės g. 32, Šilutė | * Socialinių įgūdžių ugdymo ir palaikymo asmens namuose paslaugos. * Socialinių įgūdžių ugdymo ir palaikymo įstaigoje paslaugos – Vaikų dienos centre (Liepų g. 16, Šilutėje).   Paslaugos teiktos iki 2021-07-31. |
| 3. | Socialinės globos padalinys  Adresas: Tilžės g. 32A, Šilutė | * Dienos socialinės globos institucijoje paslauga. * Dienos socialinės globos ir slaugos asmens namuose paslaugos (Integrali pagalba). |
| 4. | Pagalbos globėjams (rūpintojams), įtėviams skyrius atliekantis globos centro paslaugas | Pagalbos globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti paslaugos.  Paslaugos teiktos iki 2021-07-31. |

Šilutės socialinių paslaugų centras paslaugas teikia Šilutės miesto ir rajono gyventojams.

**2. ĮSTAIGOS BIUDŽETAS**

**2.1. GAUTOS FINANSAVIMO LĖŠOS**

Šilutėssocialinių paslaugų centrui 2020 m. skirta 1812,61 tūkst. eurų suma nuostatuose numatytoms funkcijoms vykdyti:

* Savivaldybės biudžeto savarankiškų funkcijų vykdymo lėšos sudaro 38,06% viso įstaigos biudžeto;
* LR valstybės biudžeto specialiųjų tikslinių dotacijų lėšos – 46,06%;
* Biudžetinių įstaigų pajamų įmokų lėšos – 5,05%;
* Kitos lėšos sudaro 10,83% viso įstaigos biudžeto. Tai lėšos gautos:
* projekto „Dienos socialinė dienos globa ir slauga asmens namuose“ veiklų finansavimui – 126,02 tūkst. eurų;
* projekto “Paslaugų šeimai plėtojimas Šilutės rajone“ (Asmeninis asistentas) veiklų finansavimui – 28,41 tūkst. eurų;
* projekto “Mes visur katu” veiklų finansavimui – 12,51 tūkst. eurų;
* projekto „Vaikų gerovės ir saugumo didinimas, paslaugų šeimai, globėjams (rūpintojams)

kokybės didinimas bei prieinamumo plėtra“ veiklų finansavimui – 23,41 tūkst. eurų;

* paramos 0,06 tūkst. eurų suma gauta 2020 metais pagal gyventojų pajamų mokesčio įstatymo nuostatas ir 5,86 tūkst. eurų paramos suma gauta iš rėmėjų.

Šilutėssocialinių paslaugų centro 2020 metais gautas finansavimas pagal teikiamų paslaugų rūšį nurodytas 3 lentelėje.

3 lentelė

(tūkstančiais eurų)

|  |  |  |  |  |  |  |  |
| --- | --- | --- | --- | --- | --- | --- | --- |
| Paslaugos pavadinimas | Iš viso (tūkst. eurų) | Finansavimo šaltiniai | | | | | |
| Savarankiškų funkcijų lėšos | Biudžetinių įstaigų pajamų įmokų lėšos | Specialiosios tikslinės dotacijos | | | Kitos lėšos |
| Asmenims su sunkia negalia | Rizikos šeimos ir jų vaikai | Premijos skirtos darbui karantino metu |
| Teikti laikino apnakvindinimo, laikino gyvenimo namų, krizių centro paslaugas | **323,92** | 290,39 | 7,43 |  |  | 26,04 | 0,06 |
| Pagalbos į namus paslaugos | **281,47** | 220,39 | 32,67 |  |  |  | 28,4 |
| Teikti Juknaičių savarankiško gyvenimo namų paslaugas rajono suaugusiems asmenims su negalia ir senyvo amžiaus asmenims | **24,19** | 14,81 | 9,38 |  |  |  |  |
| Teikti socialinės priežiūros paslaugas socialinės rizikos šeimų vaikams Socialinių paslaugų centre | **45,40** | 27,03 |  |  |  |  | 18,37 |
| Teikti dienos socialines globos ir slaugos namuose paslaugas (projektas) | **487,67** |  | 27,81 | 250,86 |  |  | 126,02 |
| Teikti Dienos socialinės globos paslaugas sutrikusio intelekto ir kompleksinę negalią turintiems asmenims | **112,77** | 98,48 | 14,29 | 82,98 |  |  |  |
| Teikti socialines priežiūros paslaugas rizikos šeimoms ir jų vaikams Šilutės mieste ir seniūnijoje | **493,62** | 18,68 |  |  | 474,94 |  |  |
| Teikti globėjams (rūpintojams) ir įtėviams mokymo ir konsultavimo paslaugas (GIMK) | **43,57** | 20,16 |  |  |  |  | 23,41 |
| **Iš viso:** | **1812,61** | **689,94** | **91,58** | **333,84** | **474,94** | **26,04** | **196,27** |

* 1. **PATIRTOS IŠLAIDOS**

Per ataskaitinį laikotarpį įstaiga įsigijo ilgalaikio materialiojo turto už 3,8 tūkst. eurų, tai mobilus keltuvas su kėlimo diržais ir keturios funkcinės elektrinės lovos.

Šilutės socialinių paslaugų centro patirtos išlaidos, pagal išlaidų pavadinimą nurodytos 2 lentelėje. Didžiausią įstaigos išlaidų dalį sudaro darbo užmokesčio sąnaudos, tai 90,95 % visų patirtų išlaidų.

4 lentelė

(tūkstančiais eurų)

|  |  |  |  |  |  |  |  |
| --- | --- | --- | --- | --- | --- | --- | --- |
| Eil.Nr. | Išlaidų pavadinimas | Iš viso | Savarankiškų funkcijų lėšos | Biudžetinių įstaigų pajamų įmokų lėšos (Spec. l.) | Specialiųjų tikslinių dotacijų lėšos | Vykdomų projektų ir kitos lėšos | Perduoto ,projektų veikloms vykdyti, finansavimo lėšos |
| 1. | Darbo užmokestis | **1618,46** | 642,06 | 50,67 | 781,30 | 144,43 |  |
| 2. | Socialinio draudimo įmokos | **24,64** | 9,79 | 0,83 | 11,53 | 2,49 |  |
| 3. | Mitybos išlaidos | **19,31** |  | 11,19 | 0,53 | 5,61 | 1,98 |
| 4. | Ryšių įrangos ir ryšių paslaugų įsigijimo išlaidos | **5,01** | 2,62 | 1,64 | 0,62 | 0,10 | 0,03 |
| 5. | Medikamentų ir medicininių prekių bei paslaugų įsigijimo išlaidos | **1,25** |  |  | 1,25 |  |  |
| 6. | Transporto išlaikymo ir transporto paslaugų įsigijimo išlaidos | **25,69** | 7,70 | 6,24 | 10,90 | 0,15 | 0,70 |
| 7. | Aprangos ir patalynės įsigijimo bei priežiūros išlaidos | **0,48** |  |  | 0,48 |  |  |
| 8. | Kvalifikacijos kėlimo išlaidos | **8,69** | 0,150 |  | 8,38 |  | 0,16 |
| 9. | Komandiruočių išlaidos | **0,33** | 0,03 |  |  |  | 0,30 |
| 10. | Komunalinės paslaugų įsigijimo išlaidos | **22,69** | 12,70 | 6,60 | 3,39 |  |  |
| 11. | Kitų prekių ir paslaugų įsigijimo išlaidos | **42,94** | 7,32 | 10,38 | 13,42 | 9,82 | 2,00 |
| 12. | Informacinių technologijų prekių ir paslaugų įsigijimo išlaidos | **5,13** | 1,90 | 3,22 | 0,01 |  |  |
| 13. | Darbdavio socialinė parama (už nedarbingumo pirmas 2 d. d.) | **6,16** | 1,87 | 0,81 | 3,02 | 0,46 |  |
| 14. | Ilgalaikio materialiojo turto įsigijimo išlaidos | **3,8** | 3,80 |  |  |  |  |
| **Iš viso:** | | **1784,58** | **689,94** | **91,58** | **834,83** | **163,06** | **5,17** |

**Pastabos:**

1.Įstaigos banko sąskaitose piniginių lėšų likutis 2020 m. sausio 1 d. duomenimis sudaro 1,24 tūkst. eurų sumą, iš jų:

* + 0,44 tūkst. eurų – 2% gyventojų pajamų paramos lėšos, pagal gyventojų pajamų mokesčio įstatymo nuostatas;
  + 0,58 tūkst. eurų – projekto „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra““ finansavimo lėšos (ES);
  + 0,22 tūkst. Eurų už suteiktas paslaugas surinktos lėšos.

2. Įstaigos banko sąskaitose piniginių lėšų likutis 2020 m. gruodžio 31 d. duomenimis sudaro 29,27 tūkst. eurų sumą, iš jų:

* + 28,71 tūkst. eurų – projekto „Dienos socialinė globa ir slauga asmens namuose“ finansavimo lėšos (ES);
  + 0,50 tūkst. eurų – 2% gyventojų pajamų paramos lėšos, gautos pagal gyventojų pajamų mokesčio įstatymo nuostatas;
  + 0,06 tūkst. eurų už suteiktas paslaugas surinktos lėšos.

3. Vadovaujantis Šilutės rajono savivaldybės tarybos 2020 m. birželio 25 d. sprendimu Nr. T1-406 bei 2020 m. gegužės 28 d. sprendimu Nr. T1-370 projektų “Mes visur katu” ir „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra“ veiklų vykdymas nuo 2020 m. rugpjūčio 1 d. perduotas naujai įkurtai įstaigai, Vaiko gerovės ir globos centrui.

**3. ĮSTAIGOJE TEIKIAMOS PASLAUGOS**

**3.1. PAGALBOS Į NAMUS PASLAUGA**

Pagalbos į namus paslaugos gavėjai: neįgalūs, senyvo amžiaus asmenys, kuriems reikalinga kito asmens pagalba, tenkinant gyvybinius bei socialinius poreikius

Pagalbos į namus paslaugos gavėjams buvo teikiamos informavimo, konsultavimo, tarpininkavimo ir atstovavimo, bendravimo, maisto produktų pirkimo, pristatymo ir pagalbos ruošiant maistą, pagalbos buityje, lydėjimo į įvairias įstaigas ir kitos paslaugos, reikalingos norint asmeniui sudaryti galimybes gyventi savo namuose. Socialinis darbuotojas, organizuodamas paslaugas, lankėsi paslaugų gavėjų namuose, išklausė jų nuomonę apie teikiamų paslaugų kokybę ir konsultavo kitais jiems rūpimais klausimais. Buvo dirbama ir su paslaugų gavėjo aplinka, atkuriant jo santykius su artimaisiais ir įtraukiant juos į pagalbos teikimo procesą.

**Pagalbos į namus paslaugų gavėjų skaičius 2018-2020 metais**

5 lentelė

|  |  |  |
| --- | --- | --- |
| 2018 m. | 2019 m. | 2020 m. |
| 198 | 208 | 238 |

**3.2. INTEGRALI PAGALBA**

**(DIENOS SOCIALINĖ GLOBA IR SLAUGA ASMENS NAMUOSE)**

Integralios pagalbos paslaugų gavėjai: suaugę asmenys su negalia ir senyvo amžiaus asmenys, kuriems teisės aktų nustatyta tvarka nustatytas specialusis nuolatinės slaugos poreikis ir visiško nesavarankiškumo lygis.

Dienos socialinės globos paslaugų asmens namuose tikslas - sudaryti sąlygas asmeniui kuo ilgiau visavertiškai gyventi namuose, bendruomenėje, užtikrinti tinkamą socialinės globos ir slaugos namuose paslaugų organizavimą ir teikimą, stiprinti asmens gebėjimus ir savarankiškumą, palaikyti socialinius ryšius su šeima, bendruomene, padėti šeimos nariams integruotis į visuomenę ir darbo rinką. Globos paslaugos - tai visuma socialinių paslaugų, kuriomis asmeniui teikiama kompleksinė pagalba namuose dienos metu, skatinant asmens savarankiškumą.

Slauga namuose - tai asmens sveikatos priežiūros paslaugos teikiamos asmeniui namuose, siekiant užtikrinti paslaugų prieinamumą ir tęstinumą, tenkinant asmens slaugos poreikius namų sąlygomis ir skatinant paslaugų gavėjo savirūpą.

Klientams teikiamos paslaugos:

* informavimo,
* konsultavimo,
* tarpininkavimo ir atstovavimo,
* bendravimo,
* laisvalaikio organizavimo (įstaigos darbo metu),
* maitinimo organizavimas,
* namų (buto) tvarkymas,
* skalbimas ir priežiūra,
* asmens higiena ir priežiūra,
* sveikatos paslaugų organizavimas,
* pagalba judant,
* kasdienio gyvenimo įgūdžių palaikymas,
* gyvenamosios dalies šildymas,
* mokesčių mokėjimas.

**Integralios pagalbos gavėjų skaičius 2018-2020 metais**

6 lentelė

|  |  |  |
| --- | --- | --- |
| 2018 m. | 2019 m. | 2020 m. |
| 43 | 43 | 52 |

**3.3. DIENOS SOCIALINĖ GLOBA INSTITUCIJOJE SUAUGUSIEMS ASMENIMS SU NEGALIA**

Dienos socialinės globos institucijoje paslauga teikiama sutrikusio intelekto ir kompleksinės negalios suaugusiems asmenims.

Klientams teikiamos paslaugos:

* informavimo,
* konsultavimo,
* tarpininkavimo ir atstovavimo,
* bendravimo,
* laisvalaikio organizavimo (įstaigos darbo metu),
* maitinimo organizavimo (kai paslauga teikiama ilgiau nei 5 valandas per dieną),
* asmeninės higienos paslaugų organizavimo (maudymasis, skalbimo paslaugos išskirtiniais

atvejais),

* pagalba rengiantis, maitinantis, prausiantis ir kito pobūdžio pagalba,
* kasdieninio gyvenimo įgūdžių formavimo ir palaikymo (namų ruošoje, apsiperkant ir

mokant mokesčius),

* darbinių įgūdžių formavimo ir palaikymo (siuvimas, mezgimas, dailės dirbiniai, keramika,

medžio darbai, savarankiškas patalpų, aplinkos tvarkymas ir pan.),

* transporto paslaugos organizavimo,
* kitų paslaugų organizavimas, reikalingas Asmeniui pagal jo savarankiškumo lygį.

Tarnyboje klientai maitinami 2 kartus per dieną, organizuojamas užimtumas, formuojami ir palaikomi socialiniai įgūdžiai, padedantys neįgaliems asmenims tapti savarankiškesniais, pilnavertiškesniais bendruomenės nariais.

**Specialiosios paslaugos teiktos Dienos socialinės globos institucijoje paslaugos gavėjams**

**2020 metais**

7 lentelė

|  |  |  |
| --- | --- | --- |
| Eil. Nr. | Specialiosios paslaugos | Vykdomų programų  pavadinimas |
| 1. | Darbinio užimtumo, darbinių įgūdžių lavinimas | Siuvimas, siuvinėjimas, nėrimas, mezgimas |
| Medžio darbai |
| Pagalbiniai darbai |
| 2. | Meninių – kūrybinių įgūdžių lavinimas | Dailė, rankdarbiai (darbeliai iš popieriaus, modelino ir kitų medžiagų) |
| Meninė veikla (šventinių ir teminių programėlių rengimas) |
| Socialinė veikla gamtoje |
| Mokomasis maisto ruošimas |
| 3. | Laisvalaikio, kultūrinio gyvenimo organizavimas | Sportinė veikla |
| Asmeninės ir kalendorinės šventės |

**Dienos socialinės globos institucijoje paslaugų gavėjų skaičius 2018-2020 metais**

8 lentelė

|  |  |  |
| --- | --- | --- |
| 2018 m. | 2019 m. | 2020 m. |
| 26 | 25 | 25 |

**3.4. APGYVENDINIMO SAVARANKIŠKO GYVENIMO NAMUOSE PASLAUGA**

Ši paslauga teikiama senyvo amžiaus asmenims bei suaugusiems asmenims su negalia ir jų šeimoms, asmenims ir šeimoms dėl įvairių priežasčių laikinai netekusiems gyvenamojo būsto, kuriems nereikia nuolatinės, intensyvios specialistų priežiūros ir kurie gali savarankiškai tvarkytis buityje.

**Apgyvendinimo savarankiško gyvenimo namuose paslaugų gavėjų skaičius 2018-2020 metais**

9 lentelė

|  |  |  |
| --- | --- | --- |
| 2018 m. | 2019 m. | 2020 m. |
| 33 | 36 | 29 |

**3.5. LAIKINO APNAKVINDINIMO IR APGYVENDINIMO NAKVYNĖS NAMUOSE, KRIZIŲ CENTRE PASLAUGA (KRIZINĖJE SITUACIJOJE ATSIDŪRUSIEMS ASMENIMS).** **APGYVENDINIMAS MOTINOMS IR VAIKAMS**

Laikino apnakvindinimo ir apgyvendinimo nakvynės namuose, krizių centre paslauga (krizinėje situacijoje atsidūrusiems asmenims) teikiama Asmenims grįžusiems iš laisvės atėmimo vietų, valkataujantiems, elgetaujantiems, asmenims patyrusiems, ar kuriems kyla pavojus patirti psichologinę, fizinę ar seksualinę prievartą, smurtą šeimoje ir yra iš dalies ar visiškai netekusiems gebėjimų savarankiškai rūpintis asmeniniu (šeimos) gyvenimu ir dalyvauti visuomenės gyvenime. Taip pat asmenims, kurie dėl įvairių priežasčių negali laikinai gyventi savo namuose.

Apgyvendinimo motinoms ir vaikams paslauga skirta motinoms, kurios vienos augina vaikus ir gauna mažas pajamas; motinoms su vaikais, esančioms socialinės rizikos šeimų sąraše; smurto aukomis tapusioms motinoms su vaikais.

**Paslaugų gavėjų skaičius 2018-2020 metais**

10 lentelė

|  |  |  |  |  |  |  |
| --- | --- | --- | --- | --- | --- | --- |
| Paslaugos pavadinimas | 2018 m. | | 2019 m. | | 2020 m. | |
| Apgyvendinimo nakvynės namuose ir krizių centre paslauga | 52 | | 81 | | 36 | |
| Laikino apnakvindinimo paslauga | 739 | | 518 | | 128 | |
| Apgyvendinimas motinoms ir vaikams | 17 | | 23 | | 28 | |
| Suaugę asmenys | vaikai | Suaugę asmenys | vaikai | Suaugę asmenys | vaikai |
| 7 | 10 | 9 | 14 | 13 | 15 |

Apgyvendintiems asmenims buvo teikiama pagalba sprendžiant problemas, kurių jie neįstengė savarankiškai įveikti savo gyvenamojoje aplinkoje. Sudėtingiausia spręsti asmenų praradusių socialinius įgūdžius ir netekusių gyvenamojo būsto, problemas. Teikiant paslaugas išsiaiškinta, kad gyvenamojo būsto problema yra aktuali beveik visiems paslaugų gavėjams. Sunkiausia išsinuomoti gyvenamąjį būstą moterims, vienoms auginančioms mažamečius vaikus, nes jų šeimų pajamos yra minimalios – mažas darbo užmokestis, ne visada gaunamas iš tėvų priteistas išlaikymas vaikams. Nutraukus apgyvendinimo paslaugas, be artimųjų paramos tokioms šeimoms išgyventi sudėtinga. Teikiant paslaugas išaiškėjo ir daugiau problemų, kurių asmuo pats neidentifikavo arba nepripažino tai socialinių įgūdžių stokos, turimų įvairių priklausomybių, negebėjimo pasirūpinti savo sveikata. Daugiausia pagalbos paslaugų gavėjams prireikė ugdant jų socialinius įgūdžius, tarpininkaujant ir lydint į institucijas, padedant susirasti darbą bei išsinuomojant būstą.

**3.6. SOCIALINIŲ ĮGŪDŽIŲ UGDYMO IR PALAIKYMO PASLAUGA**

**VAIKAMS (ĮSTAIGOJE)**

Vadovaujantis 2020 m gegužės 28 d. Šilutės rajono savivaldybės Tarybos sprendimu Nr. T1-370 „Dėl 2018 m. gegužės 31 d. sprendimo Nr. T1-1048 „Dėl pavedimo vykdyti globos centro funkcijas“ panaikinimo“ Socialinių įgūdžių ugdymo ir palaikymo paslauga vaikams (įstaigoje) teikta iki 2021-07-31.

Centro socialiniai darbuotojai teikė socialinę pagalbą bei dienos užimtumą vaikams, turintiems problemų ir sunkumų šeimoje, mokykloje, visuomenėje, ugdė vaikų socialinius įgūdžius, organizavo laisvalaikį, plėtojo vaikų gebėjimus, skatino jų fizinę, psichinę bei socialinę brandą, ugdė dorinius, šeiminius, darbinius, sveikos gyvensenos ir higienos įgūdžius, formavo žmogiškųjų vertybių prioritetus, toleranciją, sugebėjimą integruotis visuomenėje ir pan. Vaikams stengėsi sukurti saugią ir sveiką aplinką. Teikiant socialines paslaugas vaikams, bendradarbiauta su jų šeimomis, artimaisiais, ugdymo institucijų pedagogais, bendruomene ir kitomis institucijomis.

**Socialinių įgūdžių ugdymo ir palaikymo paslauga (vaikams įstaigoje) paslaugų gavėjų skaičius 2018-2020 metais**

11 lentelė

|  |  |  |
| --- | --- | --- |
| 2018 m. | 2019 m. | 2020 m. (2020-07-31) |
| 28 | 31 | 32 |

**3.7. SOCIALINIŲ ĮGŪDŽIŲ UGDYMO IR PALAIKYMO PASLAUGA**

**(ŠEIMOS NAMUOSE)**

Paslauga skirta šeimoms, patiriančioms socialinę riziką, kuriose auga nepilnamečiai vaikai, kurias lydi įvairūs veiksnai ir aplinkybės, dėl kurių asmenys (šeimos) patiria ar yra pavojus jiems patirti socialinę atskirtį: suaugusių šeimos narių socialinių įgūdžių tinkamai prižiūrėti ir ugdyti nepilnamečius vaikus (įvaikius) stoka ar nebuvimas; nepilnamečių vaikų (įvaikių) visapusio fizinio, protinio, dvasinio, dorovinio vystymosi ir saugumo sąlygų šeimoje neužtikrinimas.

**Centro darbuotojai vykdo atvejo vadybą ir koordinuoja atvejo vadybos procesus, teikia socialinės priežiūros paslaugas, socialinę-psichologinę pagalbą šeimoms, patiriančioms socialinę riziką bei jose augantiems vaikams.**

**Paslaugų gavėjų skaičius 2018-2020 metais**

12 lentelė

|  |  |  |  |  |  |
| --- | --- | --- | --- | --- | --- |
| 2018 m. | | 2019 m. | | 2020 m. | |
| Šeimų sk. | Vaikų sk. šiose šeimose | Šeimų sk. | Vaikų sk. šiose šeimose | Šeimų sk. | Vaikų sk. šiose šeimose |
| 270 | 570 | 259 | 529 | 262 | 507 |

**3.8. ASMENINIO ASISTENTO PASLAUGA**

Socialinių paslaugų centras nuo 2019 metų IV ketvirčio vykdo projektą “Paslaugų šeimai plėtojimas Šilutės rajone”, kuris suteikė galimybę suteikti daugiau paslaugų asmenims turintiems negalią.

Teisę į asmeninio asistento paslaugas turi asmenys nuo 16 metų, kuriems Neįgaliųjų socialinės integracijos įstatymo nustatyta tvarka nustatytas neįgalumo lygis arba darbingumo lygis dėl fizinės (judėjimo, regos, klausos, vidaus organų sutrikimai) ir (ar) kompleksinės negalios, kuri visiškai arba vidutiniškai apriboja jų veiklą, dalyvavimą (orientuotis, judėti, dirbti bei savarankiškai tvarkyti asmeninį ir socialinį gyvenimą), ir kuriems reikalinga kitų asmenų pagalba.

Atsižvelgiant į individualius asmens poreikius, asmeniui suteikiama individuali pagalba namuose ir viešojoje aplinkoje (palydint ir komunikuojant), kuri padėtų gyventi bendruomenėje ir integruotis į ją, neleistų izoliuoti asmens nuo bendruomenės ir skatintų savarankiškumą, būtiną kasdieniame gyvenime.

Šia paslauga 2020 metais pasinaudojo 11 Šilutės rajono gyventojų.

**4. ĮSTAIGOJE VYKDOMOS FUNKCIJOS**

**4.1. ASMENS GEBĖJIMO PASIRŪPINTI SAVIMI IR PRIIMTI KASDIENIUS SPRENDIMUS VERTINIMO FUNKCIJA**

Asmens gebėjimo pasirūpinti savimi ir priimti kasdienius sprendimus, kurį teismo prašoma pripažinti neveiksniu tam tikroje srityje ar ribotai veiksniu tam tikroje srityje, gebėjimo pasirūpinti savimi ir priimti kasdienius sprendimus savarankiškai ar naudojantis pagalba konkrečioje srityje., Socialinio darbuotojo vertinimas, parengta ir teikiama išvadas apie asmenų, kuriuos prašoma pripažinti neveiksniais arba ribotai veiksniais tam tikroje srityje, gebėjimą pasirūpinti savimi ir priimti kasdienius sprendimus savarankiškai ar naudojantis pagalba konkrečiose srityse.

13 lentelė

|  |  |  |
| --- | --- | --- |
| Parengta išvadų | | |
| 2018 m. | 2019 m. | 2020 m. |
| 55 | 70 | 154 |
| Pateikta informacija komisijai dėl gebėjimų pasirūpinti savimi pasikeitimo apie asmenį | | |
| - | 137 | - |

**4.2. GLOBOS CENTRO VEIKLOS IR VAIKO BUDINČIO GLOBOTOJO ORGANIZAVIMO FUNKCIJA**

Vadovaujantis 2020 m gegužės 28 d. Šilutės rajono savivaldybės Tarybos sprendimu Nr. T1-370 „Dėl 2018 m. gegužės 31 d. sprendimo Nr. T1-1048 „Dėl pavedimo vykdyti globos centro funkcijas“ panaikinimo“ Globos centro veiklos ir vaiko budinčio globotojo organizavimo funkcija vykdyta iki 2021-07-31.

Pagrindinis globos centro veiklos tikslas – užtikrinti, kad visiems įvaikintiems vaikams, socialinių globėjų, globėjų giminaičių globojamiems (rūpinamiems) vaikams, budinčių globotojų prižiūrimiems vaikams bei budintiems globotojams, socialiniams globėjams, globėjams giminaičiams, įtėviams ar asmenims, ketinantiems jais tapti, būtų prieinama ir suteikiama reikalinga konsultacinė, psichosocialinė ir kita pagalba siekiant tinkamo vaiko, įvaikio ugdymo ir auklėjimo šeimai artimoje aplinkoje.

14 lentelė

|  |  |  |  |  |  |
| --- | --- | --- | --- | --- | --- |
| Konsultavimo, informavimo ir kitos paslaugos | | Konsultavimas  (atvejų skaičius) | | Informavimas  (atvejų skaičius) | |
| Įstaigoje | Kliento namuose | Telefonu | Elektroniniu paštu |
| Norintiems įvaikinti | | 2 | 2 | 6 | 2 |
| Norintiems globoti (rūpintis) | | 10 | 6 | 10 | 2 |
| Įtėviams | | - | - | - | - |
| Globėjams (rūpintojams) | | 18 | 43 | 60 | - |
| Budintiems (globotojams) | | 10 | - | 5 | - |
| Globėjams giminaičiams | Artimiesiems giminaičiams | 18 | 40 | 80 | - |
| Asmenims, susijusiems giminystės ryšiais su globojamu (rūpinamu) vaiku | 16 | 15 | 12 | - |
| Globojamiems (rūpinamiems), įvaikintiems vaikams | | 20 | 32 | 6 | - |
| **Iš viso:** | | **94** | **138** | **179** | **4** |

15 lentelė

|  |  |  |  |
| --- | --- | --- | --- |
| Viešinimo priemonės | Viešinimo data,  renginių ak. val. sk. | Viešinimo vieta | Pasiekti rezultatai |
| Straipsnis | 2020-07-10, straipsnis „Šilutės Naujienose” | „Pamarys“ |  |
| Fotonuotraukų tema  „Aš ir mano globėjas” įkėlimas | Nuo 2020-06-10  iki 2020-07-05 | Facebook paskyra  „GIMK Šilutė” |  |
| Šilutės teatro spektaklis „Stebuklinga knyga” | 2020-06-13 | Liepų g. 16A, Šilutė |  |
| Šilutės teatro spektaklis „Stebuklinga knyga” | 2020-06-27 | Liepų g. 16A, Šilutė |  |
| Informacija tema „Globos (rūpybos) aktualijos” | 2020-07-01 | Informacija skirta globėjams (rūpintojams) |  |
| Šventinis Globėjo dienos minėjimas Šilutės rajone | 2020-07-03 | Šilutės F. Bajoraičio viešoji biblioteka, Tilžės g. 10, Šilutė |  |

**4.3. NEĮGALIŲJŲ APRŪPINIMO JUDĖJIMO TECHNINĖS PAGALBOS**

**PRIEMONĖMIS FUNKCIJA**

Teisės į techninės pagalbos priemonių gavimą nustatymą reglamentuoja Lietuvos Respublikos socialinės apsaugos ir darbo ministro 2010-10-07 įsakymas Nr. A1-474 „Dėl Lietuvos Respublikos socialinės apsaugos ir darbo ministro 2006 m. gruodžio 19 d. įsakymo Nr. A1-338 „Dėl neįgaliųjų aprūpinimo techninės pagalbos priemonėmis ir šių priemonių įsigijimo išlaidų kompensavimo tvarkos aprašo patvirtinimo”. Teisę nuolat ar laikinai naudoti techninės pagalbos priemones ir teisę į techninės pagalbos priemonių kompensavimą turi asmenys, kuriems nustatyti specialieji poreikiai:

• asmenys iki 18 metų, kuriems nustatytas neįgalumo lygis;

• asmenys iki 18 metų, turintys judesio raidos sutrikimų (kol jiems neįgalumas dar nenustatytas);

• asmenys, kuriems nustatytas darbingumo lygis;

• asmenys, sukakę senatvės pensijos amžių;

• asmenys po ūmių traumų, sužeidimų ar ligų ir turintys akivaizdžių neįgalumo požymių, kurie laikui bėgant nepasikeis (kol jiems neįgalumo ar darbingumo lygis dar nenustatytas).

**Šilutės rajono gyventojų aprūpinimas judėjimo techninės pagalbos priemonėmis**

**2020 metais**

16 lentelė

|  |  |  |  |  |
| --- | --- | --- | --- | --- |
| Eil.  Nr. | Techninės pagalbos priemonės pavadinimas | Techninės pagalbos priemonės kiekis vnt. | | |
| 2018 m. | 2019 m. | 2020 m. |
| 1. | Neįgaliųjų vežimėliai | 43 | 61 | 47 |
| 2. | Per(si)kėlimo priemonės | 1 | 1 | 0 |
| 3. | Viena ranka valdomos vaikščiojimo priemonės | 26 | 33 | 19 |
| 4. | Abiem rankom valdomos vaikščiojimo priemonės | 29 | 24 | 31 |
| 5. | Tualeto reikmenys | 51 | 51 | 41 |
| 6. | Prausimosi, maudymosi, vonioje, duše priemonės | 17 | 11 | 10 |
| 7. | Stalai | 3 | 5 | 6 |
| 8. | Priemonės praguloms išvengti | 63 | 71 | 69 |
| 9. | Priemonės, padedančios atlikti ir (arba) pakeičiančios rankos ir (arba) plaštakos ir (arba) piršto formą | 1 | 1 | 0 |
| 10. | Rengimąsi palengvinančios priemonės | 1 | 1 | 0 |
|  | Iš viso: | 235 | 259 | 223 |

**5. ĮSTAIGOJE VYKDYTA KONTROLĖ**

2020-02-27 vykdytas Šilutės socialinių paslaugų centro Vidaus kontrolės sistemos bei ūkinės ir finansinės veiklos vertinimas, kurį atliko Šilutės r. sav. administracijos centralizuotas vidaus auditas. Patikrinimo metu nustatyti neatitikimai ištaisyti.

**6. PROJEKTINĖ VEIKLA**

2020 metais Socialinių paslaugų centre buvo vykdomi projektai:

4.1. ,,Dienos socialinė globa ir slauga asmens namuose“ projekto tęstinumas: integralios pagalbos plėtra: 08.4.1.ESFA-V-418-01-0003.

4.2. „Vaikų gerovės ir saugumo didinimas, paslaugų šeimai, globėjams (rūpintojams) kokybės didinimas bei prieinamumo plėtra“. Vykdytas iki 2020-07-31 (2020 m gegužės 28 d. Šilutės rajono savivaldybės Tarybos sprendimu Nr. T1-370 „Dėl 2018 m. gegužės 31 d. sprendimo Nr. T1-1048 „Dėl pavedimo vykdyti globos centro funkcijas“ panaikinimo“).

4.3. Projektas „Mes visi kartu“ (socialinę riziką patiriančių šeimų vaikams, vaikų dienos centras). Vykdytas iki 2020-07-31 (2020 m gegužės 28 d. Šilutės rajono savivaldybės Tarybos sprendimu Nr. T1-370 „Dėl 2018 m. gegužės 31 d. sprendimo Nr. T1-1048 „Dėl pavedimo vykdyti globos centro funkcijas“ panaikinimo“).

4.4. „Paslaugų šeimai plėtojimas Šilutės rajone“ (asmeninio asistento paslauga).

**7. PARAMA**

**Paslaugų centro klientai 2020 m. gavo neatlygintiną paramą maisto produktais iš labdaros organizacijos „Maisto bankas“**

17 lentelė

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Klientų skaičius, kurie gavo neatlygintiną paramą maisto produktais | | | Gauta parama neatlygintina maisto produktais (kg) | | | Gauta parama neatlygintina maisto produktais pinigine išraiška Eur | | |
| 2018 m. | 2019 m. | 2020 m. | 2018 m. | 2019 m. | 2020 m. | 2018 m. | 2019 m. | 2020 m. |
| 6043 | 5072 | 6739 | 20963,11 | 25169,54 | 30871,99 | 36025,719 | 44156,29 | 47014,35 |

**8. BENDRADARBIAVIMAS SU UGDYMO ĮSTAIGOMIS, PRAKTINĖS VEIKLOS VYKDYMAS ĮSTAIGOJE**

Metų eigoje bendradarbiauta su šiomis ugdymo įstaigomis: Šilutės profesinio rengimo centru, suaugusiųjų mokymo centru „Takoskyra“, Klaipėdos E. Galvanausko profesinio mokymo centru, Klaipėdos socialinių mokslų kolegija, Klaipėdos universitetu. 2020 metais praktinius mokymus atliko 4 asmenys. Po praktinių mokymų 1 asmuo liko dirbti įstaigoje.

**9. SAVANORYSTĖ**

Šilutės socialinių paslaugų centre 2020 metais savanoriavo 3 asmenys: 1 – teikiant Dienos socialinės globos ir slaugos asmens namuose paslaugą, 1 – teikiant Apgyvendinimo savarankiško gyvenimo namuose paslaugą ir 1 – teikiant Laikino apnakvindinimo ir apgyvendinimo nakvynės namuose paslaugas.

**10. INSTITUCIJOS VEIKLOS PRIORITETINĖS KRYPTYS**

**Centro veiklos prioritetai** - tikslingai naudojant Šilutės rajono savivaldybės biudžeto asignavimus ir kitas lėšas, teikti socialines paslaugas įvairaus amžiaus ir poreikių asmenims, gyvenantiems Šilutės mieste bei rajone. Teikiant asmens poreikį atitinkančias paslaugas, gilinti darbuotojų kompetenciją, vykdant efektyvią, į rezultatus orientuotą veiklą.Sprendžiant tiesioginius socialinio darbo klausimus ir problemas Centre, vadovautis bendradarbiavimo, individualaus ir komandinio darbo principais bei projektinės veiklos pagrindu.

Prioritetinės socialinės paramos kryptys centre:

* Socialinės priežiūros paslaugų teikimas neįgaliesiems ir pagyvenusiems asmenims;
* Laikino apnakvindinimo paslaugos ir apgyvendinimo paslaugos; Socialinės paslaugos socialinę riziką patiriančioms šeimoms;
* Dienos socialinės globos paslaugos.

**Artimiausio laikotarpio numatomi tikslai yra šie**:

* Siekti efektyvesnių socialinių paslaugų teikimo, vykdant projektus, susijusius su Centro veikla.
* Savanorystės skatinimas teikiant paslaugas vaikams, pagyvenusiems asmenims, nakvynės namų gyventojams.
* Plėsti įstaigoje savanorystės veiklą.
* Bendradarbiauti su ugdymo įstaigomis vykdant Centre praktinį mokymąsi.

**11. APIBENDRINIMAS**

Šilutės socialinių paslaugų centro veiklą 2020 metais įtakojo COVID-19 ligos pandemija ir karantinas Lietuvoje. Pirmo ir antro karantino metu Centras teikė paslaugas pagal Lietuvos Respublikoje galiojusius teisės aktus.

Socialinių paslaugų centrui vykdant veiklą, rajone sudarytos sąlygos tolimesnei socialinių paslaugų infrastruktūrai, žmogiškųjų bei materialinių išteklių kaupimui. Sudarytos sąlygos socialinių paslaugų pereinamumui, tęstinumui, tarpinstituciniam bendradarbiavimui. Centre, socialines paslaugas teikiantiems darbuotojams, sudaryta galimybė formuoti darbuotojų socialinio darbo, komandinio darbo principus, vykdyti socialinę kultūrinę veiklą, mažinant socialinę, kultūrinę atskirtį, tenkinti gyvybinius žmogaus poreikius.

Šilutės socialinių paslaugų centre teikiamos specialiosios socialinės paslaugos sutrikusio intelekto kitą sunkią negalią turintiems ir senyvo amžiaus asmenims, socialinių įgūdžių ugdymas ir palaikymas socialinę riziką patiriančioms šeimoms ir jų vaikams, pagalba asmeniui įveikiant krizines situacijas. Teikiamos socialinės paslaugos mažina socialiai pažeidžiamų  asmenų grupių atskirtį visuomenėje.  Centro lankytojams ugdomi socialiniai, buitiniai, higieniniai įgūdžiai.

Padalinio vedėja socialinėms paslaugoms, Lina Linkytė

laikinai pavaduojanti direktorių